സന്ദര്ശക പ്രവാഹം! കുതിരാനില് വന് ഗതാഗതകുരുക്ക് ആന്പുലന്സും കുരുക്കില് കുതിരാന്: കുതിരാന് തുരങ്കപാത കാണാനെത്തിയവരുടെ തിരക്കു മൂലം ദേശീയപാതയില് വന് ഗതാഗതകുരുക്ക്. ഇന്നലെ ഉച്ചയോടെ തുരങ്കപാതയില് ചെറിയതോതില് തിരക്കനുഭവപ്പെട്ടു തുടങ്ങിയിരുന്നു. ഈ സമയമെല്ലാം സുരക്ഷാജീവനക്കാര് നിയന്ത്രിച്ചാണു വാഹനങ്ങള് കടന്നു പോയിരുന്നത്. വൈകീട്ട് അഞ്ച് ആയപ്പോഴേക്കും വാഹനങ്ങള് തുരങ്കമുഖത്ത് നിര്ത്തി തുരങ്കം കാണാന് അകത്തേക്കു നടന്നു പോകുന്നവരെ നിയന്ത്രിക്കാന് സുരക്ഷാജീവനക്കാര് ഏറെ പാടുപ്പെട്ടു. രാത്രി ഏഴോടെ ഗതാഗത കുരുക്ക് രൂക്ഷമായി. ഇതിലൂടെ എത്തിയ ആന്പുലന്സും കുരുക്കില്പ്പെട്ടു. സംഭവം അറിഞ്ഞെത്തിയ പീച്ചി പോലീസ് സ്ഥലത്തെത്തി ഗതാഗതം നിയന്ത്രിക്കുകയായിരുന്നു. പീച്ചി സ്റ്റേഷനിലെ രണ്ട് പോലീസ് ജീപ്പ് എത്തിയാണു ഗതാഗതം നിയന്ത്രിച്ചു കുരുക്ക് ഒഴിവാക്കിയത്. The post സന്ദര്ശക പ്രവാഹം! കുതിരാനില് വന് ഗതാഗതകുരുക്ക് ആന്പുലന്സും കുരുക്കില് appeared first on RashtraDeepika.